**Zápis do 1. ročníka sa uskutoční v 1. pavilóne základnej školy. Zápisu sa musia zúčastniť aj deti, ktoré mali v minulom školskom roku odklad školskej dochádzky.**

**Hlavným cieľom pri zápise je zistiť, či dieťa:**

* pozná údaje o sebe (rodine, adresu, svoj vek)
* vie interpretovať obsah krátkej rozprávky
* pozná naspamäť detskú pesničku alebo básničku
* správne vyslovuje všetky hlásky, vie vysloviť krátke slovo samostatne po hláskach
* vie sa vyjadriť plynule aj v zložitejších vetách
* vie kresliť pevné a neroztrasené línie, nakresliť postavu so všetkými základnými znakmi
* vie spočítať predmety do 5 a počítať predmety do 10
* pozná základné geometrické tvary
* pozná základné odtiene farebného spektra
* vie sa orientovať v priestore, vie, kde je vpredu, vzadu, hore, dole, vpravo, vľavo
* pozná domáce zvieratá a voľne žijúce zvieratá

**Čo by mal ešte vedieť budúci prvák:**

* samostatne sa obliecť a obuť, pozapínať si gombíky a zaviazať šnúrky na obuvi
* samostatne sa najesť, samostatne sa obslúžiť na WC, umyť si ruky, spláchnuť a pod.
* vystrihnúť jednoduchý tvar podľa predkreslenej čiary
* mal by vydržať pri hre alebo inej činnosti 15-20 minút
* mal by vedieť dokončiť začatú prácu alebo hru, nezačínať neustále niečo nové, neodbiehať
* mal by si zvykať na nové prostredie a osoby bez väčších problémov
* mal by ovládať prejavy slušného správania

**Dôvody na odklad školskej dochádzky:**

Rodičia môžu požiadať o odloženie školskej dochádzky v prípade, ak:

* dieťa sa narodilo medzi májom a augustom pred šiestimi rokmi
* nemá záujem o učenie, nie je prirodzene zvedavé na nové veci, nekladie otázky
* má problémy s výslovnosťou alebo nevie formulovať vety
* dieťa je príliš malé na to, aby mohlo sedieť v školskej lavici
* nevie dodržiavať základnú hygienu, samostatne sa obliekať, obúvať, vyzliekať
* nevie sa sústrediť, nezapamätá si vetu, je nezrelé, neposedné, netrpezlivé

Na odklad školskej dochádzky svojho dieťaťa rodičia potrebujú: písomnú žiadosť rodiča o odklad školskej dochádzky, potvrdenie od lekára a psychologické vyšetrenie. Riaditeľ základnej školy vydá rozhodnutie o odložení povinnej školskej dochádzky.